151-12 Ho lokile, ha re inamise dihlooho ha re buwa le Mmupi ka Lentswe la Hae jwale. Ho lokeng ha Morena Jesu Kreste re O atamela, Ntata rona. Mme Lebitsong la Hae re kopa Mohau o Halalelang, hore O re tshwarele dibe tsa rona le ditshito tsa rona kgahlano le Wena. Mme haebe ho nale sebe ka hare ho kereke e na, re ya rapela, Morena, jwalo ka mohlanka wa hao ha a eme mona, jwalo ka Modisa wa dinku, jwalo kaha Bibele ere, "Hlokomela mohlape oo Moya o Halalelang o o beileng modisa wa ona ..." Mme jwale, Ntate, ke ya kopa Ntate, hore O ba hlokomele le ho ba leballa dibe tsas bona. Fodisa bakulang hara batho bana. Mme Ntate ya mahodimong, ke rapela hore mohau wa Hao. Mona, o le kapele ho rona, ho ngolweng ha pampiri tsena, hotswa malapeng a mangata le bathong ba bangata, ka dikopo, dipotso tse tebileng haholo tsa Bibele ho feta dikolong tsohle. Mme re hloka thuso ya Hao, Morena Jesu. Mme ka ho nka tsena ha jwale, ka ho kena ka phapusing, hoba le thapelo, hotswa, ho diarola mona, le ho beha tse lokelwang ho arajwa ka thoko, le tse lokelang ho ya shejwa Lengolong ... Ke ka moo ke tsebang ha jwale Morena. Mme ke ya rapela hore ho tloha ha jwale, mme tlotsa batho ba Hao mantsibuyeng ana, molomo o tlang ho buwa, ditsebe tsa bautlwe. Mme ha Moya om Halalelang o nke sebaka Lengolong ha jwale le ho le isa dipelong, mme seo ha se amohelwe ka moya, mme se newe ka tsela e nngwe. Mme mohlomong, ha tshebeletso e tswa, re ye mahaeng, re re, "Na dipelo tsa rona ha di yaka tsa tjheseha ha A nale rona?" Morena, re sa tsebe hore na re ka reng, ke inehela ho wena ka Lebitso la Jesu Kreste, bakeng sa dikarabo. Amen.